ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สม. 29/2558เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 37)\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 สํานักงานออกข้อกําหนดไว้ดังต่อไปนี้ข้อ ๑ ให้ยกเลิกความในข้อ 8/2 และข้อ 8/3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สม. 26/2557 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 35) ลงวันที่ 20 สิงหาคม พ.ศ. 2557 และให้ใช้ความต่อไปนี้แทน "ข้อ 8/2 ค่าธรรมเนียมการยื่นแบบแสดงรายการข้อมูลการเสนอขายหลักทรัพย์ประเภทหน่วยทรัสต์ของทรัสต์ดังต่อไปนี้ ให้คิดในอัตราร้อยละ 0.01 ของมูลค่าหน่วยทรัสต์ทั้งหมดที่เสนอขาย (1) ทรัสต์เพื่อการลงทุนในอสังหาริมทรัพย์ (2) ทรัสต์เพื่อการลงทุนในโครงสร้างพื้นฐาน ในการคํานวณมูลค่าของหน่วยทรัสต์ที่เสนอขายตามวรรคหนึ่ง ให้ใช้ราคาเสนอขายหน่วยทรัสต์เป็นฐานในการคิดค่าธรรมเนียม ทั้งนี้ ในกรณีที่มีการกําหนดราคาเสนอขายในลักษณะดังต่อไปนี้ การคิดค่าธรรมเนียมให้เป็นดังนี้ (1) ในกรณีที่ราคาเสนอขายหน่วยทรัสต์กําหนดเป็นช่วงราคา ให้คํานวณมูลค่าของหน่วยทรัสต์ที่เสนอขายโดยใช้ราคาสูงสุดที่จะเสนอขาย (2) ในกรณีกองทรัสต์ที่มีการแบ่งหน่วยทรัสต์ออกเป็นหลายชนิด และกําหนดราคาเสนอขายหน่วยทรัสต์แต่ละชนิดไม่เท่ากัน ให้คํานวณมูลค่าของหน่วยทรัสต์ที่เสนอขายแต่ละชนิดแยกกัน โดยใช้ราคาของหน่วยทรัสต์แต่ละชนิดที่จะเสนอขายคูณด้วยจํานวนหน่วยทรัสต์ทั้งหมดที่จะเสนอขายของหน่วยทรัสต์ชนิดนั้น ทั้งนี้ หากมีการกําหนดราคาเสนอขายหน่วยทรัสต์เป็นช่วงราคา การคํานวณมูลค่าเสนอขายหน่วยทรัสต์แต่ละชนิด ให้ใช้ราคาสูงสุดของหน่วยทรัสต์แต่ละชนิดที่จะเสนอขาย ข้อ 8/3 การชําระค่าธรรมเนียมตามข้อ 8/2 ให้เป็นไปตามหลักเกณฑ์ดังนี้ (1) ให้ชําระค่าธรรมเนียมขั้นต่ํา 30,000 บาท ในวันที่สํานักงานได้รับแบบแสดงรายการข้อมูลการเสนอขายหลักทรัพย์ (2) ถ้ายังมีส่วนที่เหลือให้ชําระอีก ให้ชําระค่าธรรมเนียมส่วนที่เหลือในวันที่สํานักงานได้รับรายละเอียดของข้อมูลและเอกสารหลักฐานที่ครบถ้วนเกี่ยวกับการเสนอขายหน่วยทรัสต์การจอง การจัดจําหน่าย การจัดสรร และผู้ที่เกี่ยวข้องกับการเสนอขายได้ลงลายมือชื่อไว้ในแบบแสดงรายการข้อมูลการเสนอขายหลักทรัพย์ตามหลักเกณฑ์ที่กําหนดในประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ หรือประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในโครงสร้างพื้นฐาน แล้วแต่กรณี ในกรณีที่ผู้เสนอขายหน่วยทรัสต์ยื่นแบบแสดงรายการข้อมูลการเสนอขายหลักทรัพย์พร้อมกับการยื่นคําขออนุญาตเสนอขายหน่วยทรัสต์ที่ออกใหม่และสํานักงานไม่อนุญาตให้เสนอขายหน่วยทรัสต์ที่ออกใหม่ หรือมีการขอถอนการยื่นแบบแสดงรายการข้อมูลการเสนอขายหลักทรัพย์ก่อนวันที่สํานักงานแจ้งผลการพิจารณาคําขออนุญาตเสนอขายหน่วยทรัสต์ที่ออกใหม่ หรือมีการขอถอนการยื่นแบบแสดงรายการข้อมูลการเสนอขายหลักทรัพย์ก่อนวันที่แบบแสดงรายการข้อมูลการเสนอขายหลักทรัพย์จะมีผลใช้บังคับ ผู้เสนอขายหน่วยทรัสต์นั้นไม่ต้องชําระค่าธรรมเนียมส่วนที่เหลืออีก" ข้อ ๒ ให้เพิ่มความต่อไปนี้เป็นข้อ 24/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 "ข้อ 24/1 คําขอความเห็นชอบเป็นผู้สอบบัญชีตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีต่างประเทศให้เป็นไปตามอัตราดังนี้ โดยให้ชําระทั้งจํานวนเมื่อยื่นคําขอ (1) กรณีผู้ยื่นคําขอเป็นผู้สอบบัญชีต่างประเทศที่เข้าลักษณะใดลักษณะหนึ่งดังต่อไปนี้ คําขอละ 50,000 บาท (ก) ผู้สอบบัญชีต่างประเทศที่อยู่ภายใต้หน่วยงานกํากับดูแลที่มีมาตรฐานในการกํากับดูแลผู้สอบบัญชีซึ่งเป็นที่ยอมรับโดย International Forum of Independent Audit Regulators (IFIAR) หรือ European Commission (EC) (ข) ผู้สอบบัญชีต่างประเทศที่อยู่ภายใต้การกํากับดูแลของหน่วยงานอิสระที่ทําหน้าที่กํากับดูแลผู้สอบบัญชีในประเทศที่ได้รับผลการประเมินมาตรฐานการกํากับดูแล Financial Sector Assessment Program (FSAP) ในหัวข้อเกี่ยวกับผู้สอบบัญชี (auditor) ในระดับไม่ต่ํากว่า broadly implemented (2) กรณีอื่นนอกจาก (1) คําขอละ 200,000 บาท"ข้อ ๓ ให้ยกเลิกความในวรรคหนึ่งของข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 41/2554 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 29) ลงวันที่ 28 ธันวาคม พ.ศ. 2554 และให้ใช้ความต่อไปนี้แทน "ข้อ 9 ค่าธรรมเนียมการยื่นแบบแสดงรายการข้อมูลประจําปี ให้คิดในอัตราดังต่อไปนี้ (1) ให้บริษัทที่ออกหลักทรัพย์ที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย ชําระค่าธรรมเนียมตามส่วนของผู้ถือหุ้นตามงบการเงินประจํารอบปีบัญชีล่าสุดที่ยื่นต่อสํานักงาน ในอัตราดังนี้ (ก) บริษัทที่มีส่วนของผู้ถือหุ้นไม่ถึง 500 ล้านบาท (หรือเทียบเท่า) ให้ชําระค่าธรรมเนียม 50,000 บาท (ข) บริษัทที่มีส่วนของผู้ถือหุ้นตั้งแต่ 500 ล้านบาท แต่ไม่ถึง 1,000 ล้านบาท (หรือเทียบเท่า) ให้ชําระค่าธรรมเนียม 100,000 บาท (ค) บริษัทที่มีส่วนของผู้ถือหุ้นตั้งแต่ 1,000 ล้านบาทขึ้นไป (หรือเทียบเท่า) ให้ชําระค่าธรรมเนียม 300,000 บาท ในกรณีที่งบการเงินประจํารอบปีบัญชีล่าสุดที่ยื่นต่อสํานักงานระบุเป็นเงินตราต่างประเทศ ให้ระบุอัตราแลกเปลี่ยนเงินตราต่างประเทศ ณ วันสิ้นรอบระยะเวลาบัญชี และแหล่งอ้างอิงของอัตราแลกเปลี่ยนดังกล่าวด้วย (2) ให้บริษัทต่างประเทศที่มิได้มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย ซึ่งมีหน้าที่ยื่นแบบแสดงรายการข้อมูลประจําปีต่อสํานักงานเนื่องจากการเสนอขายหุ้น ชําระค่าธรรมเนียมในอัตรา 50,000 บาท (3) ในกรณีบริษัทอื่นนอกจาก (1) และ (2) ให้บริษัทที่ออกหลักทรัพย์ชําระค่าธรรมเนียมในอัตรา 10,000 บาท"ข้อ ๔ ให้เพิ่มความต่อไปนี้เป็นข้อ 24/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 "ข้อ 24/1 คําขอความเห็นชอบเป็นผู้สอบบัญชีตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีต่างประเทศให้เป็นไปตามอัตราดังนี้ โดยให้ชําระทั้งจํานวนเมื่อยื่นคําขอ (1) กรณีผู้ยื่นคําขอเป็นผู้สอบบัญชีต่างประเทศที่เข้าลักษณะใดลักษณะหนึ่งดังต่อไปนี้ คําขอละ 50,000 บาท (ก) ผู้สอบบัญชีต่างประเทศที่อยู่ภายใต้หน่วยงานกํากับดูแลที่มีมาตรฐานในการกํากับดูแลผู้สอบบัญชีซึ่งเป็นที่ยอมรับโดย International Forum of Independent Audit Regulators (IFIAR) หรือ European Commission (EC) (ข) ผู้สอบบัญชีต่างประเทศที่อยู่ภายใต้การกํากับดูแลของหน่วยงานอิสระที่ทําหน้าที่กํากับดูแลผู้สอบบัญชีในประเทศที่ได้รับผลการประเมินมาตรฐานการกํากับดูแล Financial Sector Assessment Program (FSAP) ในหัวข้อเกี่ยวกับผู้สอบบัญชี (auditor) ในระดับไม่ต่ํากว่า broadly implemented (2) กรณีอื่นนอกจาก (1) คําขอละ 200,000 บาท"ข้อ ๕ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 9 เมษายน พ.ศ. 2558 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์